ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยค่าเช่าที่พักอาศัยของพนักงานและลูกจ้างสำนักงานคณะกรรมการกำกับกิจการพลังงานพ.ศ. ๒๕๕๔[๑] โดยที่เป็นการสมควรให้การจัดสวัสดิการหรือสงเคราะห์อื่นแก่พนักงานและลูกจ้างของสำนักงานคณะกรรมการกำกับกิจการพลังงานเป็นไปด้วยความเรียบร้อยมีประสิทธิภาพ อาศัยอำนาจตามความในมาตรา ๓๓ (๘)แห่งพระราชบัญญัติการประกอบกิจการพลังงาน พ.ศ. ๒๕๕๐คณะกรรมการกำกับกิจการพลังงานจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกำกับกิจการพลังงาน ว่าด้วยค่าเช่าที่พักอาศัยของพนักงานและลูกจ้างสำนักงานคณะกรรมการกำกับกิจการพลังงานพ.ศ. ๒๕๕๔ข้อ ๒ ระเบียบนี้ให้ใช้บังคับตั้งแต่ ๑ กรกฎาคม๒๕๕๔ เป็นต้นไปข้อ ๓ ในระเบียบนี้คณะกรรมการ หมายความว่าคณะกรรมการกำกับกิจการพลังงานสำนักงาน หมายความว่าสำนักงานคณะกรรมการกำกับกิจการพลังงานสำนักงานประจำเขต หมายความว่า สำนักงานคณะกรรมการกำกับกิจการพลังงานประจำเขต ๑ - ๑๓เลขาธิการ หมายความว่าเลขาธิการคณะกรรมการกำกับกิจการพลังงานพนักงาน หมายความว่าพนักงานของสำนักงานคณะกรรมการกำกับกิจการพลังงานตามระเบียบคณะกรรมการกำกับกิจการพลังงานว่าด้วยการบริหารงานบุคคลลูกจ้าง หมายความว่าลูกจ้างของสำนักงานคณะกรรมการกำกับกิจการพลังงานตามระเบียบคณะกรรมการกำกับกิจการพลังงานว่าด้วยการบริหารงานบุคคลสถาบันการเงินหมายความว่า สถาบันการเงิน รัฐวิสาหกิจ หรือสหกรณ์ที่ดำเนินกิจการเกี่ยวกับการเคหะและกองทุนบำเหน็จบำนาญข้าราชการตามกฎหมายว่าด้วยกองทุนบำเหน็จบำนาญข้าราชการภัยพิบัติ หมายความว่าภัยธรรมชาติหรือความเสียหายอย่างใด ๆซึ่งเกิดขึ้นโดยที่ผู้ซึ่งได้รับความเสียหายนั้น ไม่มีส่วนที่จะต้องร่วมรับผิดด้วยท้องที่ หมายความว่าท้องที่ตามภูมิลำเนา (ตามทะเบียนบ้าน) ของพนักงานและลูกจ้าง หรือท้องที่ตามที่เลขาธิการกำหนดค่าเช่าที่พักอาศัย หมายความว่า ค่าเช่าที่พักรายเดือนของพนักงานและลูกจ้างคู่สมรส หมายความว่าคู่สมรสโดยชอบด้วยกฎหมายของพนักงานหรือลูกจ้างข้อ ๔ การจ่ายเงินค่าเช่าที่พักอาศัยให้เป็นไปตามหลักเกณฑ์และอัตราค่าเช่าที่พักอาศัยตามระเบียบนี้ข้อ ๕ พนักงานหรือลูกจ้างผู้ใดได้รับคำสั่งให้ไปปฏิบัติงานประจำสำนักงานในต่างท้องที่ มีสิทธิได้รับค่าเช่าที่พักอาศัยเท่าที่ต้องจ่ายจริงตามสมควรแก่สภาพแห่งบ้านแต่ทั้งนี้ต้องไม่เกินจำนวนเงินที่กำหนดไว้ตามบัญชีอัตราค่าเช่าที่พักอาศัยท้ายระเบียบนี้พนักงานหรือลูกจ้างตามวรรคหนึ่งไม่มีสิทธิได้รับค่าเช่าที่พักอาศัย ในกรณีดังนี้(๑)สำนักงานได้จัดที่พักอาศัยให้อยู่แล้ว(๒) มีเคหสถานอันเป็นกรรมสิทธิ์ของตนเองหรือคู่สมรส ในท้องที่ที่ไปประจำสำนักงานใหม่ โดยไม่มีหนี้ค้างชำระกับสถาบันการเงิน(๓)ได้รับคำสั่งให้ไปปฏิบัติงานประจำสำนักงานใหม่ในต่างท้องที่ตามคำร้องขอของตนเองข้อ ๖ พนักงานหรือลูกจ้างผู้ใดมีภูมิลำเนาอยู่ต่างจังหวัดไม่รวมกรุงเทพมหานครและปริมณฑลได้แก่ นนทบุรี สมุทรปราการ ปทุมธานีและได้รับคำสั่งให้ไปปฏิบัติงานประจำสำนักงานในเขตกรุงเทพมหานครและปริมณฑลมีสิทธิได้รับเงินช่วยเหลือค่าเช่าที่พักอาศัยเท่าที่ต้องจ่ายจริงตามสมควรแก่สภาพแห่งบ้านแต่ทั้งนี้ต้องไม่เกินจำนวนเงินที่กำหนดไว้ตามบัญชีอัตราค่าเช่าที่พักอาศัยท้ายระเบียบนี้พนักงานหรือลูกจ้างตามวรรคหนึ่ง ไม่มีสิทธิได้รับค่าเช่าที่พักอาศัยในกรณีดังนี้(๑)สำนักงานได้จัดที่พักอาศัยให้อยู่แล้ว(๒)มีเคหสถานอันเป็นกรรมสิทธิ์ของตนเองหรือคู่สมรสโดยไม่มีหนี้ค้างชำระกับสถาบันการเงิน(๓)ได้รับคำสั่งให้ไปปฏิบัติงานประจำสำนักงานใหม่ในกรุงเทพมหานครและปริมณฑลตามคำร้องขอของตนเองข้อ ๗ พนักงานหรือลูกจ้างจะต้องแจ้งขอยกเลิกใช้สิทธิขอเบิกเงินช่วยเหลือค่าเช่าที่พักอาศัยภายใน๕ วันทำการ เมื่อเหตุของการใช้สิทธิสิ้นสุดลงผู้ใดต้องไปปฏิบัติงานประจำสำนักงานในต่างท้องที่ เนื่องจากสำนักงานที่ปฏิบัติงานประจำอยู่เดิมได้ย้ายสถานที่ทำการไปตั้งในท้องที่ใหม่ให้มีสิทธิได้รับค่าเช่าที่พักอาศัยตามระเบียบนี้เช่นเดียวกับพนักงานหรือลูกจ้างซึ่งได้รับคำสั่งให้เดินทางไปประจำสำนักงานใหม่ในต่างท้องที่ตามข้อ๕เว้นแต่ท้องที่ใหม่ที่สำนักงานได้ย้ายไปนั้นอยู่ใกล้เคียงกับท้องที่ที่ตั้งสำนักงานเดิมตามหลักเกณฑ์ที่เลขาธิการกำหนดข้อ ๘ พนักงานหรือลูกจ้างผู้ใดปฏิบัติงานหรือได้รับคำสั่งให้ไปปฏิบัติงานในท้องที่ใด และไม่มีสิทธิได้รับค่าเช่าที่พักอาศัยเพราะเหตุที่มีเคหสถานของตนเองหรือคู่สมรสตามข้อ ๕ (๒) แม้ว่ากรรมสิทธิ์ในเคหสถานได้โอนไปด้วยเหตุใด ก็ไม่ทำให้เกิดสิทธิที่จะได้รับค่าเช่าที่พักอาศัยในระหว่างปฏิบัติงานในท้องที่นั้นเว้นแต่เคหสถานนั้นถูกทำลายหรือเสียหายเนื่องจากภัยพิบัติจนไม่สามารถพักอาศัยอยู่ได้ข้อ ๙ พนักงานหรือลูกจ้างและคู่สมรสปฏิบัติงานในท้องที่เดียวกัน และต่างมีสิทธิได้รับค่าเช่าที่พักอาศัยตามระเบียบนี้ให้เบิกได้เฉพาะคนใดคนหนึ่งพนักงานหรือลูกจ้างผู้ใดมีสิทธิได้รับค่าเช่าที่พักอาศัยตามระเบียบนี้มีคู่สมรสเป็นข้าราชการ พนักงานของรัฐข้าราชการหรือพนักงานส่วนท้องถิ่นพนักงานหรือลูกจ้างของรัฐวิสาหกิจตามกฎหมายว่าด้วยวิธีการงบประมาณ พนักงานหรือเจ้าหน้าที่องค์กรอิสระตามรัฐธรรมนูญหรือองค์การมหาชนถ้าคู่สมรสของผู้นั้นได้ใช้สิทธิเบิกค่าเช่าที่พักอาศัยหรือได้อยู่ในที่พักอาศัยที่หน่วยงานจัดให้แก่คู่สมรสในท้องที่เดียวกันผู้นั้นไม่มีสิทธิได้รับค่าเช่าที่พักอาศัยตามระเบียบนี้ข้อ ๑๐ พนักงานหรือลูกจ้างผู้ใดซึ่งมีสิทธิได้รับค่าเช่าที่พักอาศัยมีกรณีเป็นเหตุให้ถูกตัดเงินเดือนหรือลดขั้นเงินเดือนการเบิกจ่ายเงินเดือนให้งดเบิกจ่ายค่าเช่าบ้านไว้เป็นการชั่วคราวเมื่อกรณีถึงที่สุดถ้าปรากฏว่าผู้นั้นมีสิทธิได้รับเงินเดือนในระหว่างกรณีเช่นว่านั้นสำหรับเดือนใดให้มีสิทธิได้รับเงินค่าเช่าที่พักอาศัยสำหรับเดือนนั้นตามระเบียบนี้ข้อ ๑๑ ให้พนักงานหรือลูกจ้างมีสิทธิได้รับเงินค่าเช่าที่พักอาศัยตั้งแต่วันที่พนักงานผู้นั้นได้เช่าอยู่จริงแต่ไม่ก่อนวันที่รายงานตัวเพื่อเข้ารับหน้าที่ถ้าผู้ได้รับแต่งตั้งให้ไปปฏิบัติงานในท้องที่อื่นไม่สามารถออกเดินทางไปได้ในวันส่งมอบหน้าที่ให้มีสิทธิได้รับค่าเช่าที่พักอาศัยต่อไปอีกไม่เกินสิบวันนับแต่วันส่งมอบหน้าที่เว้นแต่มีความจำเป็นจะต้องอยู่ต่อไปอีกให้เบิกค่าเช่าที่พักอาศัยต่อไปได้เท่าที่จำเป็นโดยได้รับอนุมัติจากผู้ออกคำสั่งแต่งตั้งข้อ ๑๒ ในกรณีที่พนักงานหรือลูกจ้างซึ่งมีสิทธิได้รับค่าเช่าที่พักอาศัยตามระเบียบนี้ได้เช่าซื้อหรือผ่อนชำระเงินกู้เพื่อชำระราคาบ้านที่ค้างชำระอยู่ในท้องที่ที่ไปประจำสำนักงานใหม่เพื่อใช้เป็นที่อยู่อาศัยและได้อาศัยอยู่จริงในบ้านนั้น ให้พนักงานหรือลูกจ้างผู้นั้นมีสิทธินำหลักฐานการชำระค่าเช่าซื้อหรือค่าผ่อนชำระเงินกู้ดังกล่าวมาเบิกค่าเช่าที่พักอาศัยได้ไม่เกินจำนวนเงินที่กำหนดไว้ตามบัญชีอัตราค่าเช่าที่พักอาศัยท้ายระเบียบนี้ตามเงื่อนไขดังต่อไปนี้(๑)ตนเองหรือคู่สมรสได้ทำการผ่อนชำระค่าเช่าซื้อหรือผ่อนชำระเงินกู้เพื่อชำระราคาบ้านในท้องที่นั้นจะเบิกจ่ายได้เฉพาะบ้านหลังแรกเท่านั้นเว้นแต่บ้านหลังที่เคยใช้สิทธิถูกทำลายหรือเสียหายเนื่องจากภัยพิบัติจนไม่สามารถอาศัยอยู่ได้(๒)หากเช่าซื้อหรือกู้เงินเพื่อชำระราคาบ้านร่วมกับบุคคลอื่นซึ่งไม่ใช่คู่สมรสและมีกรรมสิทธิ์รวมกับบุคคลอื่นในบ้านนั้นจะเบิกจ่ายค่าเช่าซื้อหรือค่าผ่อนชำระเงินกู้ได้ตามสัดส่วนแห่งกรรมสิทธิ์สำหรับบ้านดังกล่าว(๓)จะต้องเป็นการผ่อนชำระค่าเช่าซื้อหรือผ่อนชำระเงินกู้เพื่อชำระราคาบ้านกับสถาบันการเงิน(๔)จะต้องไม่เคยใช้สิทธินำหลักฐานการชำระค่าเช่าซื้อหรือค่าผ่อนชำระเงินกู้สำหรับบ้านหลังหนึ่งหรือหลังใดในท้องที่นั้นมาแล้วเว้นแต่เป็นกรณีที่ได้รับแต่งตั้งให้กลับไปปฏิบัติงานในท้องที่ที่เคยใช้สิทธินั้นอีกและเป็นการใช้สิทธินำหลักฐานการชำระค่าเช่าซื้อหรือค่าผ่อนชำระเงินกู้ตามที่ได้เคยใช้สิทธิมาแล้วหรือขณะที่ย้ายมาปฏิบัติงานในท้องที่นั้นบ้านที่เคยใช้สิทธิได้โอนกรรมสิทธิ์ไปแล้วให้นำความในระเบียบตามข้อ ๕ ถึงข้อ ๘มาใช้บังคับกับการเช่าซื้อหรือการผ่อนชำระเงินกู้เพื่อชำระราคาบ้านโดยอนุโลมข้อ ๑๓ พนักงานหรือลูกจ้างซึ่งได้ใช้สิทธินำหลักฐานการชำระค่าเช่าซื้อหรือค่าผ่อนชำระเงินกู้เพื่อชำระราคาบ้านมาเบิกค่าเช่าที่พักอาศัยตามข้อ๑๒และต่อมาได้รับแต่งตั้งให้ไปปฏิบัติงานในท้องที่อื่นซึ่งตนมีสิทธิได้รับค่าเช่าที่พักอาศัยตามระเบียบนี้ให้พนักงานหรือลูกจ้างผู้นั้นมีสิทธินำหลักฐานการชำระค่าเช่าซื้อหรือค่าผ่อนชำระเงินกู้เพื่อชำระราคาบ้านในท้องที่เดิมมาเบิกค่าเช่าที่พักอาศัยในท้องที่ใหม่ได้ข้อ ๑๔ ให้ผู้มีสิทธิได้รับค่าเช่าที่พักอาศัยยื่นแบบขอรับค่าเช่าที่พักอาศัยและเอกสารต่างๆ ที่เกี่ยวข้องต่อผู้บังคับบัญชาตามข้อ ๑๖เพื่อตรวจสอบความถูกต้องในการยื่นขอรับค่าเช่าที่พักอาศัย แล้วเสนอผู้มีอำนาจตามข้อ๑๗ ต่อไปและเมื่อได้รับอนุมัติแล้วจึงให้ยื่นแบบขอเบิกค่าเช่าที่พักอาศัยพร้อมหลักฐานการชำระค่าเช่าบ้านค่าเช่าซื้อ หรือค่าผ่อนชำระเงินกู้เพื่อชำระราคาบ้านให้ผู้มีสิทธิรับค่าเช่าที่พักอาศัยยื่นแบบขอรับค่าเช่าที่พักอาศัยภายในระยะเวลาหนึ่งเดือนนับแต่วันทำสัญญาเช่าหรือสัญญาเช่าซื้อหรือกรณีทำสัญญาซื้อบ้านโดยกู้เงินจากสถาบันการเงินให้นับตั้งแต่วันทำสัญญากู้เงินกับสถาบันการเงินนั้นข้อ ๑๕ กรณีที่มีการขยายวงเงินกู้หรือขยายระยะเวลาการผ่อนชำระเงินกู้เพื่อชำระราคาบ้านให้นำหลักฐานการผ่อนชำระมาเบิกค่าเช่าที่พักอาศัยได้ตามจำนวนเงินกู้และระยะเวลาผ่อนชำระที่เหลืออยู่ของสัญญาเงินกู้เดิมที่ได้ยื่นไว้และได้รับอนุมัติให้เบิกค่าเช่าที่พักอาศัยตามสิทธิแล้วเท่านั้นความในวรรคหนึ่งไม่ใช้บังคับกับการเปลี่ยนแปลงข้อกำหนดในสัญญาเงินกู้เพื่อชำระราคาบ้านที่ค้างชำระอยู่เนื่องจากสถาบันการเงินเปลี่ยนแปลงอัตราดอกเบี้ยทั้งนี้ ต้องมิใช่เหตุจากผู้กู้ข้อ ๑๖ ให้ผู้บังคับบัญชาต่อไปนี้เป็นผู้มีอำนาจรับรองการใช้สิทธิ(๑) ส่วนกลาง ให้ผู้อำนวยการฝ่ายหรือเทียบเท่าเป็นผู้มีอำนาจรับรองการใช้สิทธิของพนักงานในสังกัด(๒) สำนักงานประจำเขตให้ผู้อำนวยการเขตหรือตำแหน่งเทียบเท่าเป็นผู้มีอำนาจรับรองการใช้สิทธิของพนักงานในสังกัดสำหรับผู้อำนวยการเขตหรือตำแหน่งเทียบเท่า ให้ผู้อำนวยการฝ่ายสำนักงานประจำเขตเป็นผู้มีอำนาจรับรองการใช้สิทธิของผู้อำนวยการเขตข้อ ๑๗ ให้เลขาธิการหรือผู้ที่ได้รับมอบหมายเป็นผู้มีอำนาจอนุมัติการเบิกค่าเช่าที่พักอาศัยและการจ่ายเงินข้อ ๑๘ ให้ผู้มีอำนาจอนุมัติตามระเบียบนี้มีอำนาจเรียกหลักฐานเพิ่มเติมเพื่อประกอบการพิจารณาว่ามีการเช่าบ้าน เช่าซื้อหรือผ่อนชำระเงินกู้เพื่อชำระราคาบ้านจริงหรือไม่ข้อ ๑๙ พนักงานหรือลูกจ้างผู้ใดมีเจตนาใช้สิทธิเบิกโดยทุจริตให้ถือว่ามีความผิดวินัยอย่างร้ายแรง เมื่อมีการสอบสวนแล้วพบว่ามีความผิดจริงให้พิจารณาลงโทษไล่ออกซึ่งจะไม่มีสิทธิได้รับบำเหน็จข้อ ๒๐ ให้เลขาธิการเป็นผู้รักษาการตามระเบียบนี้และวินิจฉัยชี้ขาดปัญหาการปฏิบัติตามระเบียบนี้ประกาศ ณ วันที่ ๓๐ มิถุนายน พ.ศ. ๒๕๕๔ดิเรก ลาวัณย์ศิริประธานกรรมการกำกับกิจการพลังงาน[เอกสารแนบท้าย]๑. บัญชีอัตราค่าเช่าที่พักอาศัย สำนักงานคณะกรรมการกำกับกิจการพลังงาน(ดูข้อมูลจากภาพกฎหมาย)ปริยานุช/ผู้จัดทำ๑๔ กันยายน๒๕๕๔ปณตภร/ผู้ตรวจ๑๐ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๙๕ ง/หน้า ๑/๒๔ สิงหาคม ๒๕๕๔